ADLIS aneggaru n Wedlis Iqedsen yeţţusemma Aweḥḥi. D amceggee Yuḥenna i t-yuran. Neţţaf deg-s lexbaṛ i d-yeţţaken asirem i yemdanen meṛṛa. Adlis-agi iheddeṛ-ed ɣef iweḥḥiyen i d-isskanayen ayen ara iṣaren ɣer zdat. Leḥwayeǧ-a ad ssiwḍent ɣer wass ideg ara yeḍru lmeqsud n Yahwa.
Deg uweḥḥi amezwaru, Eisa i d-yeḥyan si ger lmeggtin, icekkeṛ yerna yennuɣ tijemmuyae. Aweḥḥi wis sin issken-ed akersi n lḥekma n Ṛebbi, iwumi ţţakent leaḍima lexliqat yellan deg igenni.
Simma simma lmeqsud n Ṛebbi iḍerru. Skud iḍerru lmeqsud-agi, iţţunefk-ed yiwen wedlis (uţafţar), ilesqen s sebea n ṭṭwabee, i Izimer i geţmettilen Eisa Lmasiḥ. M’akken i d-iţţalday ṛebea n ṭṭwabee imezwura, ḍehren-d yemnayen i d-ileḥḥun s tazzla. Amnay amezwaru d Eisa i geqqimen ɣef ueawdiw amellal yerna i gelsan taeeṣṣabt. Ma d wiyaḍ, yeqqimen ɣef ieawdiwen yesean lenwal (sbiɣat) yemxalafen, ţmettilen-d licaṛat yeenan lgirrat, laẓ akk-d ţţerkat (lehlakat iţţenṭaḍen) ara yeḍrun deg wussan ineggura n ddunit n wass-a. Mi d-yeldi ṭṭabee wis sebea, nedhen-d sebea n lbuqat. Tiyitwin-agi n lbuqat ţmettilent-ed ţţebcirat n lḥisab ara d-yesseɣli Ṛebbi. Mkul ţţebcira teena yiwet lmuṣiba, yeeni yiwen ubeggen n zzeaf n Ṛebbi.
Yuḥenna iwala talalit n yiwen weqcic i d-iţmettilen talalit n Tgelda n Ṛebbi deg igenni. Ayagi yewwi-d lgirra, dɣa Cciṭan d lmalayekkat-is timcumin ţţuḍeggren-d ɣer lqaea. Imiren tenṭeq-ed yiwet n taɣect, tenna: “A nnger-im a lqaea!” Iblis yezeef ayendin axaṭer yeẓra belli drus n lweqt i s-d-yeqqimen.—Aweḥḥi 12:12.
Yuḥenna iwala Izimer-nni, i d-iţmettilen Eisa, akk-d 144 000 n yemdanen yeţwaxtaṛen si lqaea akken ad ḥekmen yid-es. Akka, adlis n Uweḥḥi issken-ed belli aḥric wis sin n Zzerriea-nni d 144 000 n yemdanen-agi.—Aweḥḥi 14:1; 20:6.
Ineḥkamen n ddunit nnejmaeen i “umenɣi n wass ameqqran n Sidi Ṛebbi Bab n tezmert,” yeţţusemman Harmagidun. Nnuɣen nutni d win akken irekben aeawdiw amellal, Eisa, yellan d aqerru n leeskeṛ n igenwan. Γer taggara, ineḥkamen meṛṛa n ddunit ţwanegren. Cciṭan yeţwarez, ma d Eisa d 144 000 n yemdanen-nni ḥekmen ɣef lqaea “alef iseggasen.” Mi eeddan walef-agi n iseggasen, Cciṭan yeţwanger.—Aweḥḥi 16:14; 20:4.
Acu ara d-tawi Tgeldit-agi n walef iseggasen i yemdanen yeţţaɣen awal? Acu ara yexdem Yahwa? Yuḥenna yerra-d lǧawab: “A sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ axaṭer leḥwayeǧ timezwura eeddant ur ţeawadent ara a d-uɣalent.” (Aweḥḥi 21:4) Lqaea aţ-ţuɣal d lǧennet!
Akka i gfukk ameslay wedlis n Uweḥḥi ɣef lexbaṛ n Wedlis Iqedsen. S Tgelda n Lmasiḥ, isem n Yahwa iţwaqeddes yerna iban-ed s lekmal belli Yahwa yeţţalas leḥkem i dima!
—Ayagi yers ɣef wedlis n Uweḥḥi.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn